ದೆಹಲಿ ಏರ್‌ಪೋರ್ಟ್‌ನಲ್ಲಿ ಕೈಕೊಟ್ಟ ಕರೆಂಟ್!

ನವದೆಹಲಿ: ನೀರಿನ ಸಮಸ್ಯೆಯ ಜೊತೆಗೆ ರಾಷ್ಟ್ರರಾಜಧಾನಿಯಲ್ಲಿ ವಿದ್ಯುತ್ ಸಮಸ್ಯೆಯೂ (Power outage at Delhi Airport) ಉಲ್ಬಣಿಸಿದಂತೆ ಕಾಣುತ್ತಿದೆ. ವಿದ್ಯುತ್ ಸಮಸ್ಯೆಯ ಪರಿಣಾಮ ನೇರವಾಗಿ ದೆಹಲಿ ಏರ್‌ಪೋರ್ಟ್ ಮೇಲೆ ಬೀರಿದೆ.

ಇಂದು ಮಧ್ಯಾಹ್ನ 2 ಗಂಟೆಗೆ ಟರ್ಮಿನಲ್ ಮೂರರಲ್ಲಿ ವಿದ್ಯುತ್ ಕೈಕೊಟ್ಟು, ಕೌಂಟರ್ ಗಳು ಬಂದ್ ಆಗಿದ್ದವು. ಇ-ಗೇಟ್‍ಗಳು ಕೆಲಸ ಮಾಡಲಿಲ್ಲ. ಲಗೇಜ್ ಸ್ವೀಕಾರ ಕೇಂದ್ರ ಸ್ಥಗಿತಗೊಂಡಿತ್ತು. ಇದರಿಂದ ಸುಮಾರು ಒಂದು ಗಂಟೆ ಕಾಲ ಪ್ರಯಾಣಿಕರು ಪರದಾಡಿದ್ರು.

ಹೆಚ್ಚಿನ ಎಸಿ ಲೋಡ್‌ನಿಂದಾಗಿ, ಪೂರ್ಣ-ಪವರ್‌ಗೆ ಮರಳಲು ಒಂದೆರಡು ನಿಮಿಷಗಳನ್ನು ತೆಗೆದುಕೊಂಡಿತು. ಏರ್‌ಪೋರ್ಟ್ ಆಡಳಿತ ಮಂಡಳಿ ಸಮಸ್ಯೆಯನ್ನು ಹರಸಾಹಸ ಮಾಡಿ ಸರಿಪಡಿಸಿತು. ಇದರಿಂದ ಪ್ರಯಾಣಿಕರು ನಿಟ್ಟುಸಿರು ಬಿಟ್ಟರು. ಅದೃಷ್ಟವಶಾತ್ ವಿಮಾನಗಳ ಟೇಕ್ ಆಫ್, ಲ್ಯಾಂಡಿಂಗ್, ಎಟಿಸಿ ನಿರ್ವಹಣೆ ವಿಚಾರದಲ್ಲಿ ಯಾವುದೇ ಸಮಸ್ಯೆ ಆಗಲಿಲ್ಲ. ಇದನ್ನೂ ಓದಿ: ದೆಹಲಿಯಲ್ಲಿ ನೀರಿಗೆ ಹಾಹಾಕಾರ – ಜಲಮಂಡಳಿ ಕಚೇರಿ ಧ್ವಂಸಗೊಳಿಸಿದ ಪ್ರತಿಭಟನಾಕಾರರು